巴黎

巴黎，人稱花都，係法國嘅首都，喺法國北部塞納河岸邊，係法蘭西島地區嘅中心。喺2023年，巴黎市區裏面嘅人口估計有210萬以上，而巴黎大都會區人口就有超過1,085萬，係歐洲人口最多嘅地區之一。

巴黎喺陸路同河運嘅交叉點使佢喺10世紀嗰陣已經係法國主要城市之一，有好多皇宮，有錢嘅修道院，重有一間大教堂添；喺12世紀嗰陣巴黎已經係歐洲學術同埋藝術嘅主要中心之一。而家，巴黎喺政治、時裝、商業、藝術同埋科學都好有影響力。佢係洲際運輸嘅重要樞杻之一，亦都有大學、體育盛事、歌劇公司同埋世界知名嘅博物館 ，2022年遊客有超過4,400萬 。

巴黎地區係法國經濟活動最前端嘅中心。喺2019年本地生產總值有7,390億歐元，係全歐洲GDP最高嘅地區。勒地方士係歐洲最大嘅商業中心，超過一半嘅法國主要公司同埋34間《財富》雜誌世界500強企業嘅總部都喺嗰度。巴黎亦都係好多國際機構嘅總部，例如聯合國教科文組織、經濟合作及發展組織、國際總商會、重有非正式嘅巴黎會。巴黎被認為係世界四大國際都會之一。

氣候
巴黎屬溫帶海洋性氣候，成年盛行西風。冬季比較難見到陽光，雨水比較充沛，霧氣比較多。夏天平均溫度喺攝氏15到25度之間，但最高溫有時都會超過30度。巴黎全年都會落雨，偶發性大雨比較常見，雨量每個月份都比較平均。

文化藝術 
奧賽博物館係法國一間國立博物館，喺巴黎市中心嘅塞納河邊，有57,400平方米咁大，主要收藏由1848到1914年嘅法國藝術品。

相

侯斯曼嘅巴黎大翻新
 巴黎展覽會
 大城市氣侯領導組織